**OSNOVNA ŠKOLA „BRAĆA GLUMAC“**

**Dolac 11**

**20290 Lastovo**

**Broj RKP: 12296**

**Matični broj škole: 03324117**

**OIB škole: 80382692021**

**OBRAZLOŽENJE**

**POLUGODIŠNJEG IZVJEŠTAJA O IZVRŠENJU FINANCIJSKOG PLANA**

**ZA 2024. GODINU**

 Zakonom o proračunu („Narodne novine“, broj 144/21.) i Pravilnikom o polugodišnjem i godišnjem izvještaju o izvršenju proračuna („Narodne novine“, broj 85/23.) propisan je sadržaj, podnošenje i donošenje polugodišnjeg izvještaja o izvršenju financijskog plana proračunskog korisnika.

Polugodišnji izvještaj o izvršenju financijskog plana za 2024. godinu Osnovne škole „Braća Glumac“ (u daljnjem tekstu: Škola) sastavljen je za razdoblje 1. siječnja do 30. lipnja 2024. godine, a sadrži: opći dio, posebni dio te obrazloženje.

Opći dio polugodišnjeg izvještaja o izvršenju financijskog plana Škole sadrži:

* sažetak Računa prihoda i rashoda te
* račun prihoda i rashoda.

Opći dio sadrži ostvarenje/izvršenje za razdoblje 1. siječnja do 30. lipnja 2023. godine, I rebalans financijskog plana za 2024. godinu, ostvarenje/izvršenje za razdoblje 1. siječnja do 30. lipnja 2024. godine, indeks (ostvarenje/izvršenje 1-6 2024. / ostvarenje/izvršenje 1-6 2023.) te indeks (ostvarenje/izvršenje 1-6 2024. / I rebalans za 2024).

Posebni dio polugodišnjeg izvještaja o izvršenju financijskog plana Škole iskazan je u izvještaju po programskoj klasifikaciji.

 Obrazloženje polugodišnjeg izvještaja o izvršenju financijskog plana sastoji se od obrazloženja *općeg dijela* izvještaja o izvršenju financijskog plana proračunskog korisnika.

 Obrazloženje općeg dijela polugodišnjeg izvještaja o izvršenju financijskog plana sadrži:

* obrazloženje ostvarenja prihoda i rashoda, primitaka i izdataka u izvještajnom razdoblju,
* obrazloženje prenesenog manjka odnosno viška iz prethodne godine i viška odnosno manjka za prijenos u sljedeću godinu/razdoblje.

***Obrazloženje ostvarenja prihoda i rashoda, primitaka i izdataka***

Ukupno ostvareni prihodi Škole u izvještajnom razdoblju iznose 346.554,83 eura, što je za 25,95% više o odnosu na prihode ostvarene u izvještajnom razdoblju prethodne godine. U odnosu na I rebalans za 2024. godinu, ostvareno je za 47,47% planiranih prihoda za 2024. godinu.

Ukupno izvršeni rashodi u izvještajnom razdoblju su rashodi poslovanja i iznose 345.659,15 eura, što je za 25,78% više u odnosu na rashode izvršene u izvještajnom razdoblju prethodne godine, a za 47,30% su izvršeni u odnosu na I rebalans za 2024. godinu.

 U sljedećoj tablici prikazani su ostvareni prihodi i izvršeni rashodi prema ekonomskoj klasifikaciji na razini razreda i skupine za izvještajno razdoblje.

Tablica 1. Prihodi i rashodi prema ekonomskoj klasifikaciji na razini razreda i skupine (u eurima)

|  |  |  |  |  |
| --- | --- | --- | --- | --- |
| Brojčana oznaka i naziv | Ostvarenje/izvršenje1-6 2023. | I rebalans 2024. | Ostvarenje/ izvršenje 1-6- 2024. | Indeks ostvarenja u odnosu na rebalans |
| *6* | *Prihodi poslovanja* | *275.143,28* | *730.080,00* | *346.554,83* | 47,47 |
| 63 | Pomoći iz inozemstva i od subjekata unutar općeg proračuna | 239.468,63 | 639.981,00 | 301.478,18 | 47,11 |
| 64 | Prihodi od imovine | 0,00 | 0,00 | 0,01 | 0 |
| 66 | Prihodi od prodaje proizvoda i robe te pruženih usluga i prihodi od donacija | 140,00 | 1.500,00 | 425,00 | 28,33 |
| 67 | Prihodi iz nadležnog proračuna i od HZZO-a na temelju ugovornih obveza | 35.534,65 | 88.599,00 | 44.651,64 | 50,40 |
| *3* | *Rashodi poslovanja* | *274.820,69* | *730.747,00* | *345.659,15* | *47,63* |
| 31 | Rashodi za zaposlene | 225.972,62 | 725.747,00 | 291.425,51 | 47,52 |
| 32 | Materijalni rashodi | 48.549,05 | 108.939,00 | 54.081,11 | 49,64 |
| 34 | Financijski rashodi | 223,40 | 278,00 | 152,53 | 55,04 |
| 37 | Naknade građanima i kućanstvima na temelju osiguranja i druge naknade | 0,00 | 3.200,00 | 0,00 | 0 |
| 38 | Ostali rashodi | 75,62 | 77 | 0 | 0 |
| *4* | *Rashodi za nabavu nefinancijske imovine* | *0,00* | *5.000,00* | *0,00* | *0* |
| 42 | Rashodi za nabavu proizvedene dug. imovine | 0,00 | 5.000,00 | 0,00 | 0 |

U ostvarenju prihoda poslovanja u odnosu na planirano, najviše je ostvareno, 50,40%, prihoda iz nadležnog proračuna za financiranje rashoda poslovanja, u iznosu od 44.651,64 eura, a iz koji se financiraju materijalni i financijski rashodi za realizaciju nastavnog i plana i programa.

Što se tiče rashoda poslovanja, rashodi za zaposlene izvršeni su u iznosu od 291.425,51 eura, odnosno 47,52% u odnosu na planirano, a za 28,96% više u odnosu na prethodno izvještajno razdoblje, a zbog povećanja koeficijenta za obračun plaća zaposlenika temeljem nove Uredbe.

Prema izvorima financiranja, najveći udio u ukupnim prihodima čine 58 Ostale pomoći proračunskim korisnicima (pomoći iz državnog proračuna – za plaće, ostale rashode za zaposlene te za higijenske potrepštine za učenice te pomoć iz općinskog proračuna Općine Lastovo za subvencionirani smještaj učitelja) u iznosu od 301.478,18 eura te nakon toga 44 Decentralizirana sredstva (prihodi od osnivača Dubrovačko-neretvanske županije – za materijalne i financijske rashode) u iznosu od 44.651,64 eura. Strukturu prihoda po izvorima prati i struktura rashoda – sredstva se namjenski troše prema izvorima financiranja.

***Obrazloženje prenesenog viška iz prethodne godine i viška za prijenos u sljedeće razdoblje***

Ukupno preneseni višak prihoda poslovanja iz 2023. godine iznosi 666,76 eura. U razdoblju od 1. siječnja do 30. lipnja 2024. godine nisu utrošena sredstva iz prenesenog viška te će se utrošiti u sljedećem razdoblju sukladno Odluci, što je uvršteno i u I rebalans financijskog plana.

U sljedećoj tablici prikazan je preneseni višak iz prethodne godine po izvorima financiranja.

|  |  |  |
| --- | --- | --- |
| Izvori financiranja | Preneseno iz prethodne godine | Izvršeno 1-6 2024. |
| 4.3.2. Prihodi za posebne namjene – prenesena sredstva | 113,09 | 0,00 |
| 5.8.2. Ostale pomoći PK – prenesena sredstava | 392,15 | 0,00 |
| 6.2.2. donacije PK – prenesena sredstva | 161,55 | 0,00 |
| Ukupno | 666,76 | 0,00 |

 U razdoblju od 1. siječnja do 30. lipnja 2024. godine ostvareno je 895,68 eura viška prihoda, a odnosi se na višak prihoda za financiranje školske prehrane (više primljena sredstva u odnosu na stvarno nastale rashode živežnih namirnica po ulaznim računima, a koja će se vratiti u nadležni proračun), prihod za sufinancirani smještaj učitelja (sredstva primljena iz općinskog proračuna Općine Lastovo za podmirenje obveze smještaja učitelja iz prosinca 2023.), vlastiti prihod (prihodi od kamata na depozite po viđenju), pomoć iz državnog proračuna (za nabavu higijenskih potrepština za učenice, a koja će se provesti u narednom razdoblju) te prihode od donacija fizičkih osoba (za uređenje školskog dvorišta, koja će se utrošiti do kraja 2024. godine).

 U sljedećoj tablici prikazan je višak prihoda ostvaren u izvještajnoj razdoblju po izvorima financiranja.

|  |  |
| --- | --- |
| Izvori financiranja | Višak prihoda 1-6 2024. |
| 3.2.1. Vlastiti prihodi PK | 0,01 |
| 5.8.1. Ostale pomoći PK | 470,67 |
| 6.2.1. Donacije PK  | 425,00 |
| Ukupno | 895,68 |

 Slijedom prethodno navedenoga, ukupan višak prihoda raspoloživ u sljedećem razdoblju iznosi 1.562,44 eura.

 Škola nema zaduživanja na domaćem i stranom tržištu novca i kapitala stoga ne sastavlja posebne izvještaje u polugodišnjem izvršenju financijskog plana.

U Lastovu 22. srpnja 2024. godine

Voditeljica računovodstva u školi I Ravnateljica

Marinela Katić Vedrana Ortika Medini